উত্তর : নিজেকে প্রতিষ্ঠিত করতে সাধনার কোনো বিকল্প নেই। ‘মন্ত্রের সাধন কিংবা শরীর পাতন’ এই প্রবাদকে সামনে রেখেই অগ্রসর হতে হয়। উকালতি জীবনে এমনও সময় গেছে ৩-৪ দিন আরাম-আয়েশ ঘুমকে পাত্তা দেইনি। শুধু পড়াশুনাতেই নিজেকে ব্যস্ত রেখেছি। বিচারপতি হিসেবেও গুরুত্বপূর্ণ মামলার রায় দেয়ার পূর্বে অনেক বিনিদ্র রজনী পার করেছি। প্রধান নির্বাচন কমিশনারের দায়িত্ব পালন করতে যেয়ে গড়ে দৈনিক ১৮ ঘণ্টা অফিসে থেকেছি।